|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** |  **Nr. GND/2025/567** |
|  |  **(protokols Nr.18; 67.p.)** |

**Par izmaiņām Gulbenes novada pašvaldības vides aizsardzības**

 **fonda padomes sastāvā**

Gulbenes novada pašvaldības dome izskata priekšlikumus veikt izmaiņas Gulbenes novada pašvaldības vides aizsardzības fonda padomes sastāvā.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Normunda Mazūra amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja, Gulbenes sadarbības teritorijas civilās aizsardzības komisijas priekšsēdētāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas priekšsēdētāja vietnieka, Gulbenes novada pašvaldības apbalvošanas komisijas priekšsēdētāja un Gulbenes novada pašvaldības vides aizsardzības fonda padomes priekšsēdētāja amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Normunda Mazūra amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2025.gada 24.aprīļa nolikuma “Gulbenes novada pašvaldības vides aizsardzības fonda padomes nolikums” 3. punktu, kas nosaka, ka Fonda padomes sastāvu apstiprina Dome, likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu, 8.1. panta ceturto prim daļu, piektās daļas 1. un 2.punktu, atklāti balsojot: ar 12 balsīm "Par" (Ainārs Brezinskis, Dāvis Uiska, Gunārs Babris, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – 1 (Intars Liepiņš), "Atturas" – 1 (Artūrs Smagars), "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Andi Caunīti no Gulbenes novada pašvaldības vides aizsardzības fonda padomes priekšsēdētāja amata ar 2025.gada 31.jūliju.
2. ATBRĪVOT Lauri Šķenderu no Gulbenes novada pašvaldības vides aizsardzības fonda padomes locekļa amata ar 2025.gada 31.jūliju.
3. IEVĒLĒT Gulbenes novada pašvaldības priekšsēdētāju Normundu Mazūru Gulbenes novada pašvaldības vides aizsardzības fonda padomes priekšsēdētāja amatā ar 2025.gada 1.augustu.
4. IEVĒLĒT Gulbenes novada pašvaldības domes deputātu Jāni Barinski Gulbenes novada pašvaldības vides aizsardzības fonda padomes locekļa amatā ar 2025.gada 1.augustu.
5. ATĻAUT Normundam Mazūram savstarpēji savienot šādus amatus Gulbenes novada pašvaldībā –Gulbenes novada pašvaldības domes priekšsēdētāja, Gulbenes sadarbības teritorijas civilās aizsardzības komisijas priekšsēdētāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas priekšsēdētāja vietnieka, Gulbenes novada pašvaldības apbalvošanas komisijas priekšsēdētāja un Gulbenes novada pašvaldības vides aizsardzības fonda padomes priekšsēdētāja amatus.
6. NOZĪMĒT Gulbenes novada Centrālās pārvaldes Finanšu nodaļas ekonomisti Kristīni Medni par Gulbenes novada pašvaldības vides aizsardzības fonda padomes sekretāri.
7. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības vides aizsardzības fonda padomē.
8. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs